CELEX: 62014TN0191
Language: et
Date: 2014-03-21 00:00:00
Title: Kohtuasi T-191/14: 21. märtsil 2014 esitatud hagi – Lubrizol France versus nõukogu

19.5.2014   
            
            
               ET
            
            
               Euroopa Liidu Teataja
            
            
               C 151/31
            
         21. märtsil 2014 esitatud hagi – Lubrizol France versus nõukogu
   (Kohtuasi T-191/14)
   2014/C 151/40
   Kohtumenetluse keel: inglise
   
      Pooled
   
   
      Hageja: Lubrizol France SAS (Rouen, Prantsusmaa) (esindajad: solicitor R. MacLean ja barrister B. Hartnett)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada nõukogu 17. detsembri 2013. aasta määruse (EL) nr 1387/2013, millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine ning tunnistatakse kehtetuks määrus (EL) nr 1344/2011 (1) artiklid 1 ja 4 niivõrd, kuivõrd nendega võeti hagejalt õigus kolmele tollimaksu peatamisele endiste TARICi koodide 2918.2900.80, 3811.2900.10 ja 3811.9000.30 alusel sel põhjusel, et selles määruses on ilmselgelt rikutud õigusnormi ja tehtud faktivigu ning kuna see määrus võeti vastu olulisi menetlusnõudeid ja –tagatisi rikkudes;
            
         
               —
            
            
               mõista hageja kohtukulud välja kostjalt ja võimalikelt menetlusse astujatelt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et kostja rikkus kolme ühepoolse tollimaksu peatamise lõpetamisega ilmselgelt õigusnormi ja tegi faktivigu, kuivõrd ta ei kohaldanud nõuetekohaselt piisava Euroopa Liidus toodetud sarnaste või asendatavate toodete koguse olemasolu testi ning identse, võrdväärse või asendatava toote kriteeriumi.
            
         
               2.
            
            
               Teine väide, et kostja rikkus olulisi menetlusnõudeid ja –tagatisi, mis on nähtud ette selle tagamiseks, et menetluseeskirju, mis nõuavad vastuväiteid esitavatel äriühingutel vastata ettenähtud tähtaja jooksul ning hoida ühepoolse tollimaksu peatamise jätkamise suhtes esitatud vastuväidetes ära vääritimõistetava ja ebaõige teabe esitamist, kohaldataks ja viidaks ellu nõuetekohaselt.
            
         
      (1)  Nõukogu 17. detsembri 2013. aasta määrus (EL) nr 1387/2013, millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine ning tunnistatakse kehtetuks määrus (EL) nr 1344/2011 (ELT L 354, lk 201).